ᱵᱷᱮᱱᱠᱟᱭᱟ ᱱᱟᱭᱰᱩ

ᱢᱩᱯᱯᱟᱣᱟᱨᱟᱯᱩ ᱵᱷᱮᱱᱠᱟᱭᱟ ᱱᱟᱭᱰᱩ (ᱡᱟᱱᱟᱢᱺ ᱑ ᱡᱩᱞᱟᱭ ᱑᱙᱔᱙) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱟᱹᱝ ᱜᱟᱹᱠᱷᱩᱲ ᱨᱟᱡᱟᱨᱤᱭᱟᱹ ᱠᱟᱱᱟᱭ ᱟᱨ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱟᱨ ᱨᱟᱡᱽᱭᱚ ᱥᱚᱵᱷᱟ ᱨᱮᱱ ᱥᱩᱛᱨᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱑᱑ ᱟᱜᱚᱥᱴ ᱒᱐᱑᱗ ᱢᱟᱹᱦᱤᱛ ᱠᱷᱚᱱ ᱥᱤᱧᱚᱛ ᱫᱤᱥᱚᱢ ᱨᱮᱱ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮ ᱢᱮᱱᱟᱭᱟ ᱾ᱱᱤᱭᱟᱹ ᱢᱟᱲᱟᱝ ᱩᱱᱤ ᱫᱚ ᱢᱚᱫᱤ ᱥᱚᱨᱠᱟᱨ ᱟᱜ ᱠᱮᱵᱤᱱᱮᱴ ᱨᱮ ᱚᱲᱟᱜ ᱟᱨ ᱱᱟᱜᱟᱨ ᱱᱟᱪᱟᱨ ᱯᱚᱨᱚᱠᱨᱚᱢᱟ ᱰᱤᱯᱟᱹᱴ, ᱤᱱᱯᱷᱚᱨᱢᱮᱥᱚᱱ ᱟᱨ ᱵᱨᱚᱰᱠᱟᱥᱴᱤᱝ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱡᱟᱹᱛᱨᱤᱭᱟᱹ ᱫᱟᱨᱡᱟ ᱨᱮᱱ ᱯᱟᱨᱥᱮᱛ ᱞᱮᱠᱟ ᱛᱮ ᱒᱐᱐᱒ ᱥᱮᱨᱢᱟ ᱠᱷᱚᱱ ᱒᱐᱐᱔ ᱥᱮᱨᱢᱟ ᱦᱟᱹᱵᱤᱡ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ ᱾ ᱱᱤᱭᱟᱹ ᱢᱟᱬᱟᱝ ᱩᱱᱤ ᱫᱚ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱤᱭ ᱥᱚᱨᱟᱠᱟ ᱜᱟ ᱠᱮᱵᱤᱱᱮᱴ ᱨᱮ ᱦᱚᱸ ᱟᱹᱛᱩ ᱩᱛᱷᱱᱟᱹᱣ ᱢᱚᱱᱛᱨᱤ ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫᱟ ᱾ ᱩᱱᱤ ᱫᱚ ᱑᱑ ᱟᱜᱚᱥᱴ ᱒᱐᱑᱗ ᱢᱟᱹᱦᱤᱛ ᱨᱮ ᱥᱤᱧᱚᱛ ᱫᱤᱥᱚᱢ ᱨᱮᱱ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮ ᱠᱤᱨᱭᱟᱹᱭ ᱦᱟᱛᱟᱣ ᱞᱮᱫᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱵᱷᱮᱱᱠᱟᱭᱟ ᱱᱟᱭᱰᱩ ᱫᱚ ᱑ ᱡᱩᱞᱟᱭ ᱑᱙᱔᱙ ᱢᱟᱹᱦᱤᱛ ᱨᱮ ᱢᱟᱫᱨᱮᱟᱥ ᱯᱚᱱᱚᱛ ᱱᱟᱦᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱱᱮᱞᱳᱨ ᱦᱚᱱᱚᱛ ᱨᱮᱭᱟᱜ ᱪᱟᱯᱟᱛᱟᱯᱟᱞᱮᱢ ᱧᱩᱛᱩᱢᱟᱱ ᱡᱟᱭᱜᱟ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱨᱟᱝᱜᱟᱭᱟ ᱱᱟᱭᱰᱩ ᱟᱨ ᱮᱝᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱨᱟᱢᱟᱱᱟᱢᱢᱟ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱰᱚ ᱟᱡᱟᱜ ᱟᱥᱲᱟ ᱚᱞ ᱯᱟᱲᱦᱟᱣ ᱫᱚ ᱡᱤᱞᱟ ᱯᱚᱨᱤᱥᱚᱫᱽ ᱦᱟᱭ ᱤᱥᱠᱩᱞ ᱠᱦᱚᱱᱮ ᱯᱟᱲᱦᱟᱣ ᱞᱮᱫᱟ, ᱚᱠᱟ ᱫᱚ ᱱᱮᱞᱳᱨ ᱦᱚᱱᱚᱛ ᱨᱮᱭᱟᱜ ᱵᱩᱪᱪᱤ ᱨᱮᱰᱰᱤ ᱯᱟᱞᱮᱢ ᱨᱮ ᱢᱮᱱᱟᱜ᱾ᱩᱱᱤ ᱫᱚ ᱨᱟᱡᱟᱨᱤ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱯᱟᱲᱦᱟᱣ  ᱞᱮᱫᱟ ᱟᱨ ᱵᱷᱤᱹ ᱟᱨᱹ ᱠᱚᱞᱮᱡᱽ ᱠᱦᱚᱱ ᱱᱮᱞᱳᱨ ᱠᱷᱚᱱ ᱰᱤᱯᱞᱚᱢᱮᱴᱤᱠ ᱥᱴᱟᱰᱤᱭᱮ ᱯᱟᱲᱦᱟᱣ ᱞᱮᱫᱟ ᱾

᱑᱙᱔᱗ ᱥᱮᱨᱢᱟ ᱨᱮ, ᱩᱱᱤ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱜᱩᱢᱯᱟᱲ ᱵᱤᱨᱩᱫᱷᱤ ᱡᱟᱭᱟ ᱯᱨᱟᱠᱟᱥ ᱱᱟᱨᱟᱭᱟᱱ ᱪᱷᱟᱴᱨᱟ ᱥᱟᱝᱜᱷᱟᱨᱥ ᱥᱟᱢᱤᱛᱤ ᱨᱮᱱ ᱠᱚᱱᱵᱷᱮᱱᱚᱨᱮ ᱦᱚᱭ ᱞᱮᱱᱟ ᱾ ᱩᱱᱤ ᱫᱚ ᱤᱢᱟᱨᱡᱤᱱᱥᱤ ᱛᱷᱚᱯᱨᱟᱢ ᱵᱤᱨᱩᱫᱷ ᱨᱮ ᱰᱟᱦᱟᱨ ᱨᱮᱭᱮ ᱚᱰᱚᱠ ᱠᱟᱛᱮᱭᱮ ᱛᱟᱨᱫᱷᱟᱢ ᱞᱮᱫᱟ ᱾ ᱑᱙᱗᱗  ᱠᱷᱚᱱ ᱘᱐ ᱥᱮᱨᱢ ᱟᱦᱟᱹᱵᱤᱡ ᱱᱤᱭᱟᱹ ᱜᱟᱶᱛᱟ ᱨᱮᱭᱟᱜ ᱡᱩᱣᱟᱹᱱ ᱰᱟᱹᱨ ᱨᱮᱱ ᱯᱟᱨᱥᱮᱛᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱛᱟᱭᱱᱚᱢ ᱛᱮ ᱨᱟᱡᱽᱭᱚ ᱥᱚᱵᱷᱟ ᱨᱮᱱ ᱢᱮᱢᱵᱟᱨᱮ ᱦᱚᱭᱮᱱᱟ ᱾

ᱨᱟᱡᱟᱨᱤ
ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱦᱚᱛᱮ ᱛᱮ ᱨᱟᱡᱟᱥᱛᱷᱟᱱ ᱯᱚᱱᱚᱛ ᱠᱷᱚᱱ ᱨᱟᱡᱽᱭᱚ ᱥᱚᱵᱷᱟ ᱞᱟᱹᱜᱤᱫᱼᱮ ᱱᱚᱢᱤᱱᱟᱴ ᱚᱪᱚ ᱞᱮᱱᱟ, ᱒᱙ ᱢᱮᱹᱭ ᱒᱐᱑᱖ ᱢᱟᱹᱦᱤᱛ ᱦᱤᱞᱚᱜ ᱾

᱕ ᱡᱩᱞᱟᱭ ᱒᱐᱑᱖ ᱢᱟᱹᱦᱤᱛ ᱱᱮ ᱦᱟᱹᱞᱤ ᱜᱮ ᱩᱱᱤ ᱫᱚ ᱤᱱᱯᱷᱚᱨᱢᱮᱥᱚᱱ ᱟᱨ ᱵᱨᱚᱰᱠᱟᱥᱴᱤᱝ ᱢᱚᱱᱛᱨᱤO ᱞᱮᱠᱟ ᱛᱮ ᱫᱟᱭᱤᱠ ᱵᱷᱟᱨᱮ ᱜᱚᱜ ᱞᱮᱫ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ  ᱢᱤᱫ ᱥᱮᱨᱢᱟ ᱛᱟᱭᱱᱚᱢ ᱚᱱᱟ ᱫᱟᱭᱤᱠ ᱠᱷᱚᱱ ᱚᱰᱚᱠ ᱠᱟᱛᱮ ᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱨᱮ ᱦᱟᱯᱟᱨᱟᱣᱚᱜ ᱞᱟᱹᱜᱤᱫᱼᱮ ᱛᱤᱝᱜᱩ ᱞᱮᱱᱟ ᱾ ᱩᱱᱤ ᱫᱚ ᱚᱱᱟ ᱦᱟᱯᱟᱨᱟᱣ ᱨᱮ ᱡᱤᱛᱟᱹᱣ ᱠᱟᱛᱮ ᱑᱕ (ᱜᱮᱞ ᱢᱚᱬᱮ) ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱭᱮ ᱦᱚᱭ ᱞᱮᱱᱟ ᱾ ᱩᱱᱤ ᱫᱚ ᱱᱚᱣᱟ ᱵᱷᱚᱴ ᱨᱮ ᱕᱑᱖ ᱜᱚᱴᱟᱝ ᱵᱷᱚᱴᱮ ᱦᱟᱢᱮᱴ ᱞᱮᱫᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱨᱟᱡᱟᱨᱤ
ᱛᱷᱚᱠ:ᱨᱟᱡᱱᱮᱛᱟ